Ed Holden

Mae Ed Holden (ganed tua 1984) neu i roi ei enw llwyfan, Mr Phormula yn rapiwr, bît-bocsiwr, perfformiwr yng Nghymru ac y Deyrnas Unedig. Mae'n rhedeg ei stiwdio recordio ei hun, Stiwdio Panadhttp://www.mrphormula.com/hafan/ yn Llanfrothen, Gwynedd.

 Bywyd cynnar 
Ganwyd Holden yn Llanelwy a magwyd yn Llanerchymedd ac yna Amlwch, Ynys Môn ac aeth i Ysgol Syr Thomas Jones. Yn 21 oed rhoddodd gorau i'w swydd mewn canolfan alwadau er mwyn mynd yn gerddor, cynhyrchydd a pherfformiwr llawn amser. Bydd hefyd yn rhoi gwersi rapio a bît bocsio mewn ysgolion a chlybiau.

 Gyrfa 
Mae Holden/Mr Phormula wedi chwarae rhan flaenllaw yn y Sîn Roc Gymraeg ers canol yr 2000au.

Dechreuodd ei ddiddordeb yn y Sîn Roc Gymraeg pan oedd yn 17 oed a cyflwynodd Aaron Elias o'r grŵp Pep Le Pew, gasét o fiwsig Cymraeg iddo. Dyma oedd y tro cyntaf i Holden glywed rap yn y Gymraeg. Yn ôl wefan Llywodraeth Cymru fel rhan o ymgyrch Dydd Miwsig Cymru 2018, "Wnes i wrando ar y cassette a clywed rap yn yr iaith Gymraeg am y tro cynta’ erioed, wow! Felly wnes i ymuno efo’r band a dyna be gychwynodd fy ngyrfa yn y diwydiant cerddoriaeth Cymraeg."http://cymraeg.gov.wales/DyddMiwsigCymru/Cyfweliadau/ed-holden/?lang=cy Wedi'r profiad yma, ymunodd Holden gyda grŵp Pep le Pew o Borthmadog ar ddechrau'r Mileniwm.

Roedd yn aelod o grŵp rap chwaraeus, Genod Droog oedd yn cynnwys unigolion sydd wedi mynd ymlaen i chwarae rhan amlwg ym mywyd cerddoriaeth a diwylliant Cymru gan gynnwys y prifardd Aneirin Karadog, y cyflwynydd a chynhyrchydd radio, Dyl Mei, a'r cyflwynydd ar Radio Cymru, Gethin Evans.

Mae hefyd wedi perfformio efo Derwyddon Dr Gonzo - band boblogaidd a dylwanwadol arall.

Ers diwedd y Genod Droog, mae ef wedi parhau i berfformio a chyfansoddi. Ef yw pencampwr Lwpio Cymru ar hyn o bryd, ac yn 2013, bu’n is-bencampwr Lwpio’r DU.

Yn 2012 daeth y person gyntaf i berfformio yn y Gymraeg yng ngwobrau MOBO yn y Liverpool Arena.

 Stiwdio Panad 
Sefydlodd Holden Stiwdio Panad yn Llanfrothen. Mae Stiwdio Panad yn fan cynhyrchu i ddeunydd gwreiddiol Holden a “Panad Productions”.

Disgograffi
2023 – Mr Phormula – AWDL (Artist With Dual Language) albwm – "another landmark in Welsh hip hop"
2022 – Mr Phormula / Lord Willin – Roads (sengl) – ar label Bard Picasso
2017 – Mr Phormula – Llais / Voice
2017 – Mr Phormula – Cwestiynau / Questions (sengl)
2016 – Mr Phormula – Llwybrau EP
2016 – Mr Phormula – Un Ffordd EP
2014 - Mr Phormula – Be ti’n Gweld EP
2014 - Mr Phormula – Cymud (albuwm)
2013 - Sleepbeggar – Me leaving me EP (prosiect ar y cyd)
2012 - Mr Phormula – Minority EP
2011 - Y Bwgan – Recordiau coch (cynhyrchu trac a chasgliad)
2010 - Mr Phormula – Forward thinking albwm
2009 - Pen-Ta-Gram – Twisted Tongues abwm (prosiect ar y cyd)
2009 - Barddoniaeth boced-din – Raps heddiw publication
2008 - Genod Droog – Ni oedd Y Genod Droog albwm
2008 - Dybl L - Gesha pwy sy nôl?' (prosiect ar y cyd)
2008 - Y Diwygiad – HYMN 808'' albwm (prosiect ar y cyd)

 Cyfeiriadau 

 Dolenni allanol

 Gwefan Mr Phorumla
Mr Phormula ar Bandcamp
Fideo Hyrwyddo Gwaith
Bît Bocsio yn y car
Alys Williams, Mr Phormula a Cherddorfa y Welsh Pops yn perfformio Gweld y Byd Mewn Lliw yn Gig y pafiliwn 2017

Categori:Genedigaethau'r 1980au
Categori:Cerddorion yr 21ain ganrif o Gymru
Categori:Pobl o Amlwch
Categori:Pobl addysgwyd yn Ysgol Syr Thomas Jones
Categori:Rapwyr o Gymru